L 303/14
BG
Официален вестник на Европейския съюз
23.11.2022 г.
(21)
Поради посочените от НТИКР причини, с които Комисията е съгласна, изключението следва да бъде предоставено до 31 декември 2023 г.
(22)
С член 13, параграф 1, буква е) от Делегиран регламент (ЕС) 2020/2015 беше предоставено минимално изключение до 31 декември 2022 г. по отношение на капрос (Caprus aper), уловен от кораби, използващи дънни тралове, в участъци 7b, 7c и 7f—7k на ICES.
(23)
В съвместната препоръка се изисква удължаване на срока на това изключение до 31 декември 2023 г.
(24)
НТИКР призна, че изпробването на уреди за подобряване на селективността само за капрос е сложно.
Поради това НТИКР отбеляза, че ще бъде трудно да се подобри допълнително селективността за този вид и че това едва ли може да се постигне без да доведе до несъразмерни разходи за съответните флотове.
(25)
Поради посочените от НТИКР причини, с които Комисията е съгласна, изключението следва да бъде предоставено до 31 декември 2023 г.
(26)
С член 13, параграф 1, буква г) от Делегиран регламент (ЕС) 2020/2015 беше предоставено до 31 декември 2022 г. минимално изключение за пикша (Melanogrammus aeglefinus) — до 5 % от общия годишен улов на този вид, извършен: — от кораби, които работят с размер на окото на мрежата, по-голям или равен на 100 mm, при всички дънни тралове и грибове (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX) в участъци 7b, 7c и 7e —7k на ICES, чийто улов не съдържа повече от 30 % норвежки омар, и с изключение на бим тралове; — от кораби, които работят с размер на окото на мрежата, по-голям или равен на 80 mm, в участъци 7b, 7c и 7e —7k на ICES и чийто улов съдържа повече от 30 % норвежки омар; — от кораби, които работят с бим тралове с размер на окото на мрежата, по-голям или равен на 80 mm, в участъци 7b, 7c и 7e—7k на ICES, като използват и фламандски панел;
(27)
В съвместната препоръка се изисква удължаване на срока на това изключение до 31 декември 2023 г.
(28)
НТИКР отбеляза както продължаващите усилия на държавите членки с излаз на северозападните води да подобрят селективността при съответните видове риболов, така и въвеждането на по-селективни уреди в Келтско море.
Освен това НТИКР призна, че ще бъде трудно да се подобри допълнително селективността за този вид.
(29)
Поради посочените от НТИКР причини, с които Комисията е съгласна, изключението следва да бъде предоставено до 31 декември 2023 г.
Освен това държавите членки се приканват да осигурят строг мониторинг на изключението и да съберат съответните данни за изхвърлянето на улов, които трябва да бъдат представени на Комисията преди 1 май 2023 г., с цел да се гарантира, че това изключение се наблюдава отблизо,
(30)
С член 13, параграф 1, буква и) от Делегиран регламент (ЕС) 2020/2015 беше предоставено минимално изключение до 31 декември 2022 г. по отношение на атлантическа аргентина (Argentina silus), уловена от кораби, използващи дънни тралове (OTT, OTB, TBS, TBN, TB, PTB, OT, PT, TX) с размер на окото на мрежата, равен на или по-голям от 100 mm (TR1), в участък 5b на ICES (води на ЕС) и подзона 6 на ICES, до 0,6 % от общия годишен улов на този вид, извършен с всички уреди в тези райони.
(31)
В съвместната препоръка се изисква удължаване на срока на това изключение до 31 декември 2023 г.
(32)
НТИКР отбеляза, че докладваното ниско количество на изхвърления улов показва, че въздействието на това изключение вероятно ще бъде слабо.
Освен това е трудно да се постигнат подобрения на мерките за селективност, без това да доведе до несъразмерни разходи за съответните флотове.
Поради посочените от НТИКР причини, с които Комисията е съгласна, изключението следва да бъде предоставено до 31 декември 2023 г.
(33)
С член 13, параграф 1, буква й) от Делегиран регламент (ЕС) 2020/2015 беше предоставено минимално изключение до 31 декември 2022 г. по отношение на сафриди (Trachurus spp.) — до 3 % от общия годишен прилов на тези видове, уловен при смесен дънен риболов от кораби, използващи дънни тралове, грибове и бим тралове (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) в подзона 6 на ICES и участъци 7b—7k на ICES.